Downloaded from YTS.MX
Official YIFY movies site: YTS.MX
LOVAC NA ŠTAKORE
Istrebljivač štakora došao je do benzinske crpke.
Tihim se korakom prišuljao uz kolni prilaz.
Stopala su mu bila nečujna na šljunku.
Preko ramena nosio je vojnički ruksak.
Imao je samtenu jaknu s velikim džepovima.
Samtene hlače bile su mu bijelom uzicom vezane oko koljena.
-Ima li koga? -Da?
Ubijam glodavce.
Male, tamne oči brzo su promatrale prostor.
-Istrebljivač? -Da.
Bio je mršav, oštrih crta lica.
Dva dugačka, žuta zuba spuštala su se preko donje usne.
Uši su mu bile tanke, smještene bliže potiljku.
Oči gotovo crne,
ali kad su vas pogledale, vidjeli ste žuti odbljesak.
-Brzi ste. -Posebna zapovijed iz Zavoda.
Uhvatit ćete sve štakore?
-Da. -Kako?
Da. Kako?
Ovisi kakvi su, gdje su. Razne metode za razne štakore.
-Uhvatit ćete ih? -Što?
-Uhvatiti. -Da?
Šmrknuo je.
Nećete tako. Nisu to zečevi.
Visoko je držao glavu
i mirisao zrak nosom koji se trzao s jedne na drugu stranu.
Štakori su pametni. Da ih uhvatite, morate ih poznavati.
Znate li što čine? Promatraju vas.
Dok se pripremate da ih istrijebite,
promatraju vas.
Nisu u kanalizaciji?
Ne, nisu.
-Kanalizacija je zeznuta. -Ne vjerujem.
Ne vjerujete? Htio bih vas vidjeti kako to radite.
Kako biste to obavili? Baš bih htio znati.
Otrovao bih ih.
-A gdje biste točno stavili otrov? -U kanalizaciju?
Istrebljivač je zablistao.
Znao sam. „U kanalizaciju.”
Znate što? Sve bi odnijela voda. Sav otrov. Kanalizacija je kao rijeka.
Što biste vi učinili s kanalizacijom?
Istrebljivač je prišao.
Glas mu je postao tajanstven,
kao da razotkriva poslovne tajne.
Morate shvatiti da je štakor glodavac. Glođe sve što mu date.
Da imate kanalizaciju, što biste učinili?
Glas mu je zvučao promuklo kao u kreketave žabe
i sve je riječi izgovarao s uživanjem,
kao da mu paše njihov okus.
Odete u kanalizaciju i ponesete obične, smeđe, papirnate vrećice
pune gipsa u prahu. Ništa više.
Objesite ih s kanalizacijskog svoda
tako da skoro dodiruju vodu.
Dovoljno da ih štakor može doseći.
Claud je zaneseno slušao.
Pojavi se stari štakor, vidi vrećicu i stane.
Pomiriše je. Ne miriše loše.
-Što će učiniti? -Glodati je.
Tako je! Počet će glodati vrećicu koja će puknuti
i stari će štakor imati puna usta praha.
I?
I to će ga srediti.
-To će ga ubiti? -Skroz.
-Gips… -Nabubri kad ga smočite.
Uđe štakoru u organizam i nabubri.
Ubije ga prije nego išta drugo. Zato morate poznavati štakore.
Lice mu se ponosno sjajilo.
Protrljao je žilave prste držeći ruke blizu lica.
Gdje su ti štakori?
Riječ „štakori” izgovorio je tako bogatim zvukom
kao da grglja rastopljeni maslac.
U plastu sijena preko ceste.
-Nisu unutra? -Samo u plastu. Nigdje drugdje.
Sigurno su i unutra, kopaju vam po hrani, šire zarazu i bolesti.
-Je li tko bolestan? -Pogledao je mene, a zatim Clauda.
-Svi su dobro. -Sigurno?
-Sigurno. -Nikad se ne zna.
Preuzeo je ulogu službenika za javno zdravstvo,
razočaran što ne bolujemo od bubonske kuge.
Štakori su u plastu sijena. Kako ćete ih ukloniti?
Istrebljivač se nakesio. Posegnuo je u ruksak i izvukao limenku.
Vagao ju je u rukama dok je govorio.
Otrov. Posebni otrov. Smrtonosni otrov.
Zatvorili bi vas da vas uhvate samo sa žlicom ovoga.
Ima dovoljno da ubijete milijun ljudi.
-Hoćete vidjeti? -Da.
Uzeo je novčić i podigao poklopac.
Evo ga.
Govorio je s ljubavlju o tome i dao je Claudu da pogleda.
Kukuruz ili ječam?
Zob. Zob umočena u smrtonosni otrov.
Stavite li samo zrno u usta, mrtvi ste za tri minute.
Ovu limenku ne ispuštam iz vida.
Pomilovao je limenku i protresao je
tako da je zob unutra zašuškala.
Ali vaši štakori to neće dobiti. Ionako to ne bi uzeli.
Morate poznavati štakore. Sumnjičavi su. Jako sumnjičavi.
Danas će dobiti lijepu, čistu i ukusnu zob
koja im nimalo neće naškoditi.
Samo će ih udebljati. Isto tako i sutra.
I dan poslije i dan poslije.
I bit će tako dobrog okusa da će svi štakori uskoro doći.
Jako pametno.
U ovom poslu morate biti pametniji od štakora.
I to nešto govori.
„Kao da i sami morate biti štakor”, rekoh.
Izletjelo mi je
i nisam si mogao pomoći. Promatrao sam ga. Izazvalo je iznenađujući učinak.
To je to!
Sad ste doista nešto rekli.
Dobar istrebljivač mora biti poput štakora.
Pametniji od štakora,
a to nije jednostavno, kažem vam.
Pa, nastavimo.
Lady Leonora Benson hitno me treba u vili.
I ona ima štakore?
Svi ih imaju.
Istrebljivač je otišao niz prilaz.
Hodao je poput štakora pa ste se zapitali.
Sporim, skoro profinjenim hodom s dosta savijenim koljenima
i bez ikakvog zvuka koraka na šljunku.
Preskočio je ogradu i brzo odšetao do plasta sijena,
bacajući zob putem.
Sljedeći se dan vratio i ponovio postupak.
Dan nakon toga došao je opet, kao i dan nakon toga,
a na kraju, četvrtog dana, postavio je otrovnu zob.
Ali nije je bacio. Smjestio ju je na hrpice
kod svakog kuta sijena.
-Imate li psa? -Da.
Ako želite da umre groznom smrću, pustite ga kroz ta vrata.
Sljedeći je dan došao po mrtve.
Donesite mi staru vreću. Stavit ću ih unutra.
Bio je napuhan i važan. Crne su mu oči blistale od ponosa.
Spremao se publici pokazati rezultate svog ulova.
Claud je donio vreću i prešli smo cestu.
Istrebljivač se prikrao iza sijena i nagnuo da pregleda jednu hrpicu otrova.
-Nešto ne valja. -Promumljao je.
Govorio je tiho i ljuto.
Odšetao je do druge hrpice i spustio se da je pregleda.
-Nešto nije u redu. -Što je?
Nije rekao, ali bilo je jasno da nisu zagrizli mamac.
„Ovi su štakori pametni”, rekoh.
Bio je iživciran.
To mu se vidjelo na licu i kako su mu dva žuta zuba
pritiskala donju usnicu.
-Nemojte srati. -Rekao je, gledajući me.
Ništa nije tim štakorima, samo što ih netko hrani.
Negdje jedu nešto slasno.
Nijedan štakor ne odbija zob osim ako mu trbuh nije pun.
Potišteno se okrenuo.
Počeo je skupljati otrovnu zob lopaticom
i stavljati je pažljivo u limenku.
Kad je završio, vratili smo se preko ceste.
Stajao je pored crpke.
Izgledao je tužno i ponizno, a lice mu je postajalo sve zamišljenije.
Povukao se u sebe zbog svog neuspjeha.
Oči su mu bile skrivene,
a mali jezik bježao je od jednog do drugog žutog zuba.
Pogledao me potajno, a zatim Clauda. Nos mu je titrao dok je mirisao zrak.
Dizao se na prstima, nježno se njišući
i nježnim i tajanstvenim glasom rekao je…
Želite li nešto vidjeti?
Očito je pokušavao vratiti svoj ugled.
-Što? -Nešto nevjerojatno.
Stavio je desnu ruku u džep svoje jakne
i izvadio velikog, živog štakora kojeg je držao prstima.
-Dragi Bože! -To je to. Vidite?
Malo se pognuo i izdužio vrat naprijed.
Podmuklo nas je gledao držeći tog ogromnog štakora.
Čvrsto ga je držao oko vrata tako da se nije mogao okrenuti i ugristi.
-Inače nosite štakore u džepovima? -Uvijek imam pokojeg.
Slobodnu ruku stavio je u drugi džep i izvukao malu, bijelu…
-Je li to lasica? -Istrebljivač se nasmijao.
Lasica ga je poznavala, pa je bila mirna.
Ništa ne ubija štakore brže od lasice.
Držao je dvije životinje ispred sebe
tako da je nos lasice bio na 15 centimetara od štakora.
Lasica je buljila u štakora.
Štakor je pokušavao pobjeći od ubojice.
-A sad… -Rekao je.
Gledajte.
Košulja mu je bila raskopčana, pa je ubacio štakora unutra.
Štakor zbog remena nije mogao niže od struka.
Zatim je ubacio lasicu.
U njegovoj je košulji odmah počelo komešanje.
Izgleda da je lasica ganjala štakora oko njegova tijela.
Napravili su šest, sedam krugova. Manja izbočina ganjala je veću
i bila joj je bliže svakim krugom,
dok se dvije izbočine nisu spojile
pa je došlo do meteži uz prodorne krikove.
Tijekom nastupa, istrebljivač je bio potpuno miran,
noge raširene, a ruke su mu visjele,
tamne oči bile su mirne na Claudovom smrznutom licu.
Napokon je posegnuo u svoju košulju i izvukao lasicu.
Drugom je izvukao mrtvog štakora.
Oko bijele njuškice lasica je imala tragove krvi.
„Ovo mi se nije baš svidjelo”, rekoh.
Siguran sam da tako nešto nikad niste vidjeli.
Mogu reći da nisam.
Jednog će vas dana gadno ugristi za trbuh.
…Claud mu je rekao, a istrebljivač je opet postao bahat.
Želite li vidjeti nešto još luđe?
U što ne biste povjerovali da sami to ne vidite?
Prilično zabrinuto pogledao sam Clauda.
Da.
Ubacio je mrtvog štakora u jedan džep, a lasicu u drugi.
Zatim je iz ruksaka izvadio drugog živog štakora.
Isuse Kriste!
Uvijek imam pokojeg štakora.
Morate poznavati štakore,
a ako ih želite poznavati, morate ih imati.
Ovo je kanalizacijski štakor. Star je i vraški pametan.
Vidite li kako me gleda i pita se što ću učiniti?
-Vidite li? -Neugodno.
Što ćete učiniti?
Pomislio sam da će mi se ovo još manje svidjeti.
-Dodajte mi uzicu. -Claud mu je dao uzicu.
Istrebljivač ju je omotao štakoru oko noge.
Štakor se opirao, ali ovaj ga je čvrsto držao.
Imate li stol unutra?
„Nećemo štakora unutra”, rekoh.
Trebam stol. Ili nešto ravno.
Otišli smo do crpke. Stavio je štakora na nju.
Pričvrstio je uzicu za stup, pa štakor nije mogao daleko.
Isprva se pognuo, nepomično i sumnjičavo.
Veliki štakor sa sjajnim, crnim očima
i ljuskastim repom koji se uvijao na metalnoj površini.
Istrebljivača je promatrao postrance
da vidi što će učiniti.
Istrebljivač se malo udaljio i štakor se odmah opustio.
Sjeo je
i počeo si lizati krzno na prsima.
Zatim si je s obje šape počešao njušku.
Nije se zabrinjavao dvojicom muškaraca.
-Može oklada? -Pitao je istrebljivač.
„Ne, hvala”, rekoh.
-Zabavnije je ako se okladite. -U što se želite kladiti?
Kladim se da bez ruku mogu ubiti tog štakora.
Spremit ću ih u džepove.
Izgledalo je kao da istrebljivač želi zaraditi.
Pogledao sam štakora koji će biti ubijen i pozlilo mi je.
Ne zato što će biti ubijen,
već zato što će biti ubijen na poseban način,
uz znatni stupanj entuzijazma.
-Udarit ćete ga nogama. -Neću.
-Ni rukama? -Ni rukama, ni nogama, ni šakama.
-Sjest ćete na njega. -Neću.
-Da vidimo. -Prvo se kladimo u funtu.
Nemojte biti glupi. Zašto?
-U što se kladite? -Ni u što.
U redu. Onda ništa.
-Pravio se da odvezuje uzicu. -U šiling.
Bilo mi je sve više mučno.
Bilo je nešto jako privlačno u tome.
Nisam mogao otići ili se pomaknuti.
-I vi? -Ne.
Želite da učinim to za šiling?
-Ne želim. -Gdje je novac?
Claud je stavio šiling na crpku.
Istrebljivač je stavio dva novčića od pola šilinga.
Oklada vrijedi.
Odmaknuli smo se.
Istrebljivač je stavio ruke u džepove
i nagnuo se prema štakoru. Štakor je uznemireno čučnuo.
Izgledalo je kao da će skočiti na čovjeka,
ali počeo se udaljavati
i polako kretati unatrag
dok se uzica nije zategnula.
Istrebljivač se nagnuo još više naprijed, prateći ga pogledom. Odjednom…
-Uspaničio se. -Uspaničio se i skočio.
Uzica se tako zategnula da mu je sigurno iščašila nogu.
Opet je čučnuo na rubu,
koliko god je uzica dopuštala, brkovi su mu titrali.
Tijelo mu se ukočilo od straha.
Istrebljivač je počeo polagano pomicati lice,
sve bliže i bliže.
Htio sam zavapiti da stane, ali nisam mogao govoriti.
Spremalo se nešto jako neugodno, u to sam bio siguran.
Nešto podmuklo i okrutno, ali morao sam to vidjeti.
Između njih nije bilo više od dužine jedne ruke.
Štakor je bio napet i prestravljen.
I istrebljivač je bio napet,
ali tako opasno da je djelovao kao napeta opruga.
Sjena osmijeha treperila mu je oko usta.
Odjednom je napao poput zmije.
Zabacio je glavu naprijed hitrim potezom…
…iz mišića donjeg dijela tijela…
…i opazio sam kako mu se usta otvaraju…
…dva žuta zuba…
…lice iskrivljeno od otvaranja usta.
Više od toga nisam htio vidjeti.
Zatvorio sam oči, a kad sam ih otvorio, štakor je bio mrtav.
Istrebljivač je stavljao novac u džep
i pljuvao da si očisti usta.
I od toga se radi sladić.
Štakorovu krv velike tvornice čokolade koriste za izradu sladića.
Ništa ne fali kapljici štakorove krvi.
Odvratni ste.
Ali u tome je stvar. Često ste to jeli.
Trakice od sladića izrađuju se od krvi štakora.
Ne želimo čuti više ni riječ, hvala.
Kuhaju se u velikim kipućim kotlovima,
koje miješaju dugačkim kolcima.
Jedna od velikih tajni tvornica čokolade,
za koju nitko ne zna, osim lovaca na štakore koji ih snabdijevaju.
Primijetio je da više nema publiku.
Lica su nam bila neprijateljska, bolesna i ljutita.
Ušutio je i okrenuo se bez riječi.
Gledali smo dok je odlazio tim sporim, skoro profinjenim hodom.
Koraci su mu bili nečujni, čak i na šljunku.
Čudno.
Štakori nikad nisu pojeli otrovnu zob.
Sigurno je u plastu sijena nešto hranjivo.
U KASNIM 40-IMA, DAHL JE ŽIVIO U WISTERIA COTTAGEU, U AMERSHAMU
GDJE JE BIO ZAOKUPLJEN PISANJEM O CLAUDOVOM PSU:
KRATKIM PRIČAMA NADAHNUTIM LOKALNIM STANOVNIŠTVOM.
„LOVAC NA ŠTAKORE” IZ TE JE KOLEKCIJE.
Prijevod titlova: Davor Levak